REFERAT BESTYRELSESMØDE 10-10-24
 
Mødet blev afholdt hos Steffen. Tilstede var Kurt, Jesper og Steffen.
 
Punkt 1: Valg af ordstyrer og referent
Steffen blev valgt som ordstyrer og referent.
 
Punkt 4: Opgradering af bookingsiden
Mødet startede md en samtale med Ole ang. vores bookingsystem.
Kim fra Casa D’arte som har udviklet bookingsystemet vil gerne hjælpe os, men har meget travlt for øjeblikket. Ole foreslår derefter, at vi fortsætter med vores eget system, som er enkelt og for det meste fungerer godt.
Vi kunne så bede Kim hjælpe os md nogle få forbedringer, hen ad vejen.

Bestyrelsen havde flg. ideer:
A.  Egne bookinger bliver highligtet
B.  En advarsel sendes ud pr. mail, hvis man nærmer sig en deadline (f.eks. de 13 uger)
C.  Oprettelse af en ”markedsplads” for bytte efter 13-ugers deadlinen.
D.  Mulighed for at sende mail til alle, via bookingsiden.

Ole ville gå videre med disse forslag og tale med Kim.

Vi anvender DAN ID som host for vores bookingside, og det er ret dyrt. Kurt vil undersøge 1-2-3-i som er billigere, om de kan varetage samme opgave. Kurt vil snakke med Ole om det.
 
Punkt 2: Status siden sidste bestyrelsesmøde
Der er fornyet med nogle møbler: Sofa i stuen øst, stole til stuen vest, lamper i stuen vest og øst.
Derefter snakkede vi om opgaver, der trænger til at løses:
A.    Kurt har gennemgået persienner og myggenet. Går videre til Merete og Nuno med det.
B.     Murværk spartles og males i pool-området. Nuno skal udføre dette.
C.     Afløb mod Heiko. Vi foreslår en ny brønd med afløb i bunden af Heikos have – hvilket han er indforstået med. Steffen vil tale med ham i uge 43. Og Jesper vil tale med Tommy om opgaven, som også skal omfatte at nedlægge det lille kar ved siden af grillen ved stuen øst, samt forny flisebelægningen der omkring.
D.    Flisegangen ved Bourgonvillaen er utæt – igen. Merete foreslår, at hele gangen mod syd males på samme måde som terrassen på 2. sal. Det går bestyrelsen også ind for, altså gagen fra terrassen 1. sal hen til trappen. Besked til Merete og Nuno.
E.     2. sals presenninger nedtages og renses, evt. udskiftes, og træværket behandles med gori. Opgaven kan evt. udføres på en arbejdsuge.
F.      Hovedrengøring. Vi talte om, at Merete skulle bede Nuno om en pris på, at han gør det.

Efterfølgende har jeg talt med Merete, som på det kraftigste vil modsætte sig, at vi tager arbejdet fra Fatima. Og skal det ske, bør det være over en generalforsamling. Jeg er faktisk blevet enig med Merete om, at vi ikke ændrer det nu og beder Fatima foretage det, og evt. tage punktet op på generalforsamling 2025.
G.    Steffen tjekker fugt i stuen vest.
H.    Jens og Pylle er blevet bredt om at sørge for, at loungehynder er inde i lejligheden 2. sal, og at de opsætter affugtere. Dette har de svaret bekræftende på.
I.        Vi mener vi skal skifte vandvarmeren på 2. sal fra gas til el.
Punkt 3: Status økonomi
Kurt gennemgik punktet. Der mangler 27.000 kr. i B-indtægter, men det tager Michael sig af at indkradse.
Udgifterne på de forskellige poster balancerer, endda med et overskud på ca. 30.000 kr.
 
Punkt 5: Renovering af bad/toilet Stuen Øst
Der er nu konsensus om, at teknikummet etableres, vandtanken flyttes dertil og en ny ¾” vandforsyning føres dertil. Den er efter al sandsynlighed til stede lige udenfor rummet.
Der er har været nedsat et fliseudvalg, der skulle vælge gulv- og vægfliser. Imidlertid er der løbet meget vand i åen siden. Det viser sig nu, at der er rustne rør i væggene, og efter reparation vil der ikke være et samlet stykke væg med de originale fliser. Så vi mener nu, at alle fliser nedtages, vægge pudses og nye fliser ved bruseniche og på gulv. Nyt armatur som Merete vælger, diverse møbler som Birgitte tager sig af.
Anne og Steffen tager endelig stilling til fliserne i uge 43 – i Portugal.
Jesper har beskrevet hele projektet og udsendt det til byggegruppen og bestyrelsen. På baggrund af dette er der aftalt et zoom-møde mellem bestyrelsen og Tommy og Merete om projektet fredag d. 18. okt. Kl. 15.
 
Punkt 6: Arbejdsuge i uge 15 2025? Er der relevante opgaver?
Bestyrelsen synes ubetinget, at det er godt med arbejdsugerne. Vi får ordnet ting, store som små, i huset. Vi får fordelt service, møbler, fornyet madrasser o.s.v.
Af større opgaver fandt vi:
A.    Reparere myggenet hvor det er nødvendigt.
B.     Reparere, rense og male træværk på ”pergolaen” på 2. sal.
C.     Give havemøblerne en omgang
D.    Lave reoler i teknikrum og i øvrigt indrette det.
 
Punkt 7: Husorden, ny forenklet
Det forslag, som Birgitte og Steffen havde skrevet om husorden og vinterklargøring blev diskuteret og rettet il. Det vil blive udsendt senere.
 
Punkt 8: Eventuelt
Vi snakkede om pool-cover, for at spare på vandet. Men vi skal først se nogle beregninger på besparelse, samt pris og teknik.
Der har været tale om solpaneler. Ingen afgørelser.
	



